**Návrh**

**Všeobecne záväzného nariadenia Obce Topoľnica č. 2/2022**

**o vyhradení plôch na verejných priestranstvách na vylepovanie volebných plagátov**

**počas volebnej kampane pre voľby do Národnej rady Slovenskej republiky, voľby**

**do Európskeho parlamentu, voľby prezidenta Slovenskej republiky, voľby do orgánov**

**Trnavského samosprávneho kraja a voľby do orgánov samosprávy obce Topoľnica**

Obecné zastupiteľstvo v Topoľnici podľa § 11 ods. 4 písm. g) zákona č. 369/1990 Z. z.

o obecnom zriadení v znení neskorších predpisov a § 16 zákona č. 181/2014 Z. z. o volebnej

kampani a o zmene a doplnení zákona č. 85/2005 Z. z. o politických stranách a politických

hnutiach podľa neskorších predpisov sa uznáša na tomto všeobecne záväznom nariadení (ďalej len „nariadenie“)

**Článok 1**

**Účel nariadenia**

(1)Účelom tohto nariadenia je vyhradenie miest a podmienok na umiestňovanie volebných

plagátov na verejných priestranstvách obce Topoľnica počas volebnej kampane pre voľby

do Národnej rady Slovenskej republiky, voľby do Európskeho parlamentu, voľby prezidenta

Slovenskej republiky, voľby do orgánov Trnavského samosprávneho kraja a voľby do orgánov samosprávy obce Topoľnica.

**Článok 2**

**Vyhradené miesta na verejných priestranstvách a podmienky na umiestňovanie volebných plagátov počas volebnej kampane**

(1) Na vylepovanie plagátov v čase volebnej kampane je na území obce Topoľnica určená informačná tabuľa pred budovou Základnej školy, súpisné číslo 2.

(2) Vylepovanie plagátov na informačnej tabuli si zabezpečuje kandidujúci subjekt sám

osobne alebo prostredníctvom poverenej osoby.

(3) Využívanie plôch na informačných tabuliach v obci Topoľnica vyhradených

na vylepovanie plagátov, musí zodpovedať zásade rovnosti kandidujúcich subjektov, ktorými sú: politická strana, koalícia politickej strany, politické hnutie, koalícia politického hnutia a kandidát.

(4) Prelepovanie a vylepovanie plagátov mimo vyhradených plôch je zakázané.

(5) Reálne rozdelenie vyhradenej plochy pre jednotlivé volebné plagáty obec vykoná až po zverejnení vyžrebovaných čísiel zaregistrovaných kandidátnych listín respektíve po pridelení poradového čísla kandidátovi.

(6) Po zverejnení čísiel bude vyhradená plocha rozdelená v rovnakom pomere podľa počtu kandidujúcich subjektov. Jednotlivé rozdelené plochy budú číselne označené, pričom kandidujúci subjekt umiestni svoj volebný plagát na plochu označenú číslom zhodujúcim sa s vyžrebovaným číslom určeným jej kandidátnej listine respektíve s poradovým číslom kandidáta. Takto vyhradená plocha bude k dispozícii kandidujúcim subjektom až do skončenia volebnej kampane, bez ohľadu na to, či kandidujúci subjekt svoje právo na umiestnenie volebného plagátu využije, alebo nie. V prípade, ak kandidujúci subjekt nevyužije svoje právo na umiestnenie volebného plagátu  na vyhradenej ploche na verejnom priestranstve, ostane miesto určené na umiestnenie volebného plagátu pre daný kandidujúci subjekt prázdne. Toto miesto nie je možné použiť na umiestnenie volebných plagátov iných kandidujúcich subjektov.

**Článok 3**

**Sankcie za porušenie nariadenia**

(1) Porušenie povinností vyplývajúcich z tohto nariadenia je priestupkom podľa § 46 zákona

č. 372/1990 Zb. o priestupkoch v znení neskorších predpisov, za ktorý môže byť fyzickej

osobe uložená pokuta do 33 Eur.

(2) Porušenie povinností vyplývajúcich z tohto nariadenia právnickou osobou alebo fyzickou

osobou oprávnenou na podnikanie je správnym deliktom podľa § 27b ods. 1 písm. a)

zákona Slovenskej národnej rady č. 369/1990 Zb. o obecnom zriadení v znení neskorších

predpisov, za ktorý môže obec Topoľnica uložiť pokutu do 6 638 Eur.

**Článok 4**

**Zrušovacie ustanovenia**

(1) Nadobudnutím účinnosti tohto nariadenia sa ruší Všeobecne záväzné nariadenie 1/2015 o vyhradení plôch na verejných priestranstvách na vylepovanie predvolebných plagátov počas volebnej kampane.

**Článok 5**

**Účinnosť**

(2) Všeobecne záväzné nariadenie číslo XX/2022 bolo schválené Obecným zastupiteľstvom v Topoľnica dňa .................uznesením č....../OZ-2022 a nadobúda účinnosť 15. dňom odo dňa vyvesenia na úradnej tabuli obce Topoľnica a na webovom sídle obce Topoľnica.

**Zoltán Szilvási**

**starosta obce**

**Návrh vyvesený: 14.07.2022**

**Návrh zvesený: ...............**

**Návrh bol prerokovaný a schválený na XX. zasadnutí Obecného zastupiteľstva obce Topoľnica dňa .................... uznesením .................**

**Vyvesené: ..................**

**Zvesené: .....................**